MEGHÍVÓ
A Palatinus Kiadó tisztelettel meghívja
Petőcz András: Az idegen arc születése
című verseskötetének bemutatójára.

A könyvet bemutatja Vári György, irodalomtörténész. 
A szerzővel Dobás Kata, a kötet szerkesztője 
és Reményi József Tamás,  
a Palatinus Kiadó irodalmi vezetője beszélget. 

A könyvbemutató időpontja: 2009. április 8. 16 óra
Helyszíne: Írók Boltja, 1061 Budapest, Andrássy út 45.

Petőcz András: Az idegen arc születése
A 2009-ben 50 éves költő csaknem 30 évnyi munkásságának legjavát kapja kézhez az olvasó. Sokszínű és sokarcú alkotó életművéből kap válogatást az olvasó, a kezdetektől napjainkig, a legfrissebb, legfeljebb folyóiratokban megjelent versekig bezáróan. 
A kötet címében is megjelenő szimbólum, az „arc sziluettjé”-nek állandóan visszatérő képe „olyan elem, amely újból és újból feltűnik a versekben anélkül, hogy bármelyikbe is illeszkedne. A távoli idegen, ez a még körvonalaiban kivehető arc vajon nem maga a búcsúzó lírai én?”- teszi fel a kérdést a kötethez írt tanulmányában Vári György, irodalomtörténész, aki szerint Petőcz András műveit „a költői szó ihletettségével, villámcsapásszerű, megvilágító erejével szembeni kétely” jellemzi.

A szerzőnek a Palatinus Kiadónál korábban megjelent kötetei: 
A születésnap, Idegenek, Arcok